
"Инноваци гэж шинэ мэдлэгийг баялаг 
болгон хувиргах цогц үйл явцыг хэлнэ.' 
Инновацийн тухай хууль 













Өнөөдөр хүн бүрийн амнаас гарах болсон 
өвөрмөц гойд үгнүүдийн нэг бол инноваци 
юм. Хүн бүр энэ их чухал зүйл гэж мэдрээд 
байгаа хирнээ чухам юуг хэлээд байгааг тэр 
бүр ухаарч амжаагүй явах нь олонтаа. Манай 
орны хувьд инноваци нэвтрүүллээ, ийм үр 
дүнд хүрлээ гэсэн чимэгтэй сайхан мэдээ 
олон сонсогдохгүй байна. Ер нь инновацийг 
эдийн засаг, бизнесийн хүрээнд түлхүүтэй 
хэрэгжүүлж байгаа нь илт харагдаж байна. 
Иймээс инноваци гэж юу болох талаар 
нэгдсэн ойлголттой болохын тулд бизнесийн 
хүрээний зарим лидерүүдийн инновацийн 
талаар хэлсэн тодорхойлолтыг дурдъя. 

Инновацийн талаар 2014 оны тэргүүлэх 
блоггераар шалгарч байсан Ник Скилликорн 
"инновац бол шинэ санааг шийдэл болгон 
өөрчилж илүү өртөг авчирдаг" гэжээ. Орал 
Робертсийн их сургуулийн профессор 
Давид Буркус "цоо шинэ бөгөөд хэрэгтэй 
санааг хэрэглээнд оруулах"-ыг инноваци 
гэжээ. Нэрт шинжээч, жүжигчин, эрдэмтэн, 
фото зурагчин, 25 жил инновацийн талаар 
ажиллаж байгаа хөгжимчин Пит Фолей 
"инноваци бол амжилттай ажил хэрэг 
болгож чадсан, бүх нийтэд таниулсан агуу 
санаа" гэж хэлжээ. Инноваци, бүтээлч 
сэтгэлгээний талаар бичдэг, уран илтгэгч 
Пол Слоун "Бүтээлч сэтгэлгээ бол ямар нэг 
шинэ зүйлийн тухай сэтгэн бодох, инноваци 
бол ямар нэг шинэ зүйлийг хэрэгжүүлэх" 
гэсэн байна. Эндээс харвал, инновацийн 
талаар хүн бүр өөр өөрийн гэсэн үзэл 
бодолтой байна. Гэхдээ инновацийн тухай 
олон хүний хэлсэн тодорхойлолтоос дараах 
гол санааг олж харж болно. Нийт хүмүүсийн 


60 хувь нь шинэ санаатай байх, шинэ санааг 
хэрэгжүүлэх гэсэн бол 40 хувь нь амьдралын 
бодит асуудлыг шийдэх гэжээ. 2012 онд 
Монгол улсын их хурлаас Инновацийн 
тухай хуулийг баталсан байна. Энэ хуульд 
"инноваци гэж шинэ мэдлэгийг баялаг 
болгон хувиргах цогц үйл явцыг хэлнэ" гэж 
тодорхойлжээ. Түүнээс гадна инноваци ба 
өөрчлөлт шинэчлэлийн ялгааг сайтар ойлгох 
ёстой. Өөрчлөлт шинэчлэл бол улс төр, 
эдийн засаг, нийгэм, удирдлагын салбарт 
буй асуудлуудыг шийдвэрлэхэд чиглэсэн 
дээрээс гаргасан санаачилга байдаг. 
Өөрчлөлт шинэчлэл нь заавал шинэ зүйлийг 
нэвтрүүлэхийг зорьж байдаггүй учраас 
инновациас ялгаатай. Эдийн засгийн хамтын 
ажиллагаа, хөгжлийн байгууллагаас гаргасан 
инновацийн тухай Ослогийн гарын авлагад 
инновацийг дараах байдлаар тодорхойлсон 
байна. Энэ гарын авлагад бүтээгдэхүүн, үйл 
ажиллагаа, маркетинг, зохион байгуулалтын 
гэсэн инновацийн 4 төрлийг тодорхойлжээ. 
Шинэ бүтээгдэхүүн, үйлчилгээ эсвэл эрс 
шинэчлэгдсэн бүтээгдэхүүн, үйлчилгээ 
нэвтрүүлэхийг бүтээгдэхүүний инноваци 
гэнэ. Үйлдвэрлэлийн процесс ба үйлчилгээ 
хүргэх арга замыг эрс сайжруулах ба 
цоо шинэ арга замыг нэвтрүүлэхийг үйл 
ажиллагааны инноваци гэнэ. Бүтээгдэхүүний 
сав баглаа боодол, дизайн, үнэ зэргийг 
эрс өөрчилсөн маркетингийн шинэ арга 
нэвтрүүлэхийг маркетингийн инноваци 
гэнэ. Гадаад харилцаа, ажлын байрны 
болон байгууллагын түвшинд зохион 
байгуулалтын шинэ арга нэвтрүүлэхийг 
зохион байгуулалтын инноваци гэнэ. 


ДЭЭД Б0Л0ВСР0Л БА ИННОВАЦИ 


Даяаршил, мэдээллийн технологийн 
эрчимтэй хөгжлийн өнөө үед их дээд 
сургуулиудад инновацийг нэвтрүүлэх явдал 
зайлшгүй бөгөөд гарцаагүй тиЕабз ти- 
{апсНз болж байна. Эдийн засгийн хамтын 
ажиллагаа, хөгжлийн байгууллагаас явуулсан 


судалгаанаас харвал дээд боловсролын 
салбарт инноваци нэвтрүүлэх явц бусад 
салбарт инноваци нэвтрүүлэх үйл явцаас 
арай түлхүү явагдаж байна. Тухайлбал, 
сургах арга зүйг идэвхтэй хэлбэрт шилжүүлэх, 
оюутанд дээд эрэмбийн цогц чадамж 

Боловсролын салбар дахь 
Технологи Инновацийн түүхэн замнал 


1650 

Модон пайз 



1801 

Самбар 



1850 

угам Указка 


Модон паизан дээр иагаан 
толгой шиоэн сургалтад 
ашигладаг баижээ. 


АНУ-н Цэргиин сургууль 
Вэст Пойнт анх самбар 
шохои хэрэглэж эхэлжээ. 


Зарим нь заах хэрэгсэл 
болгон зарим нь шийтгэх 
хэрэгсэл болгож ашиглаж 
баижээ. 


1870 

Шидэт 

дэнлүү 


Шилэн дээр зурсан зургииг 
дэнлүүнии урд баирлуулан 
хана. дааоуун дээр тусгаж 
баижээ. 



19р зууны 
Сампин 


19-р зуунд сургуулиуд 
сампин ашиглаж эхэлэо. 



1900 оноос эхэлж харандааг 
бөөнөөр үйлдоэрлэж 
эхэлжээ. 



1923 

Радио 


Нью Йорк хотын ЕБС-д 
анги танхимдаа радио 
ашиглаж эхлэо. 



1930 

Гэрлэн 
проөктор 

Цахилгаан гэрлэн тусгалтай 
проскторыг анх цэргийн 
сургуулиуд ашиглаж төд 
удалгүй бусад сургуулиуд 
ашиглаж эхэлсэн баина. 



1938 

Телевизор 


Лос Анжслссын сургуулиуд 
тслсоизор ашиглаж эхэлэо. 



1960 

Шингэн цаас 
Штрих 


Анх тосон балтаи үзэг бии 
болсноос хоиш 20 жилиин 
дараа шингэн цаас буюу 
штрих үүссэн баина. 



1972 

Тооны машин 


Оюутнууд суурь бодлогыг 
тооны машинаар бодох 
боломжтой болжээ. 



1972 

Скантрон 


Багш нар Скантроныг 
ашиглан олон сонголттои 
шалгалтын хуудсыг хурдан 
дүгнэж эхлэв. 



1984 

Компьютер 


Оюутнууд энгиин бичиг 
баримт боловсруулах, 
тоглоом тоглож сурахад 
компьютсрыг ашиглаж 
эхэлжээ. 


66 % 


71 % 


АНУ-д зөөвриин 
компьютсртои 
оюутнуудын хувь 


АНУ-д суурин 
компьютсртои 
оюутнуудын хувь 



1985 

Компьютер 


Оюутнууд нариин түвэгтэй 
бодпогууд бодох 
боломжтой болов. 



1999 

Интерактив 

самбар 



2005 

Дй кликер 


Тусгай үзэг эсвэл хуруугаа 
ашиглан самбар дээрх 
мэдээлэлтэи харилцаж. өөрчпөх 
боломжтой болжээ. 


Багш нар санал асуулга, 
шалгалт элсктрон хэлбэрээр 
авч дүгнэлтииг шууд 
харах боломжтои болов. 



2010 

Таблет 


Оюутнууд нэг төхөөрөмж 
дээр унших, бичих, тооцоолох 
гэх мэт олон төрлийн үйлдэл 
нэг дор хийх боломжтой болов. 


25 % 

АНУ-д таблсттаи 
оюутнуудын хувь 


Зх 

2011 онтой 
харьцуулахад 
3 дахин 

оссөн үзүүлэлт 
байна. 



1969 

Нээлттэй их 
сургууль 


©©© 

СОММОЫЗ 

ОРЕИ ЕОиСАТЮМАЬ КЕЗОУКСЕЗ 

2002 

Сургалтын 
нээлттэй нөөц 
материал 


мсос 

2006 



3 




























эзэмшүүлэх, ганцаарчилсан сургалт явуулах, 
мэдлэг чадварын үнэлгээг сайжруулах, багш 
нар хичээл заах шинэ арга барил хэрэглэх, 
сургалтын материалыг нээлттэй хүртээмжтэй 
болгох зэрэг инновацийн аргуудыг эрчимтэй 
нэвтрүүлж байна. Өнөөдөр дэлхийн тэргүүлэх 
их сургуулиудын анги танхим, лабораториуд 
нь нээлт бүтээлийн өлгий болж, их дээд 
сургуулиуд инновацийн гол зүтгүүр болохыг 
бүх нийтээрээ хүлээн зөвшөөрөх болжээ. Их 
дээд сургуулиуд шинэ санаа, шинэ мэдлэг, 
шинэ онол арга зүйг бий болгоход гол 
анхаарлаа хандуулдаг байсан бол өнөөдөр 
тэрхүү шинэ санаа, шинэ мэдлэг, шинэ 
онол арга зүйг амьдралд хэрэгжүүлэх арга 
замыг хайхад түлхүү анхаарах болжээ. 
Түүнээс гадна шинэ санааны үндсэн эх 
сурвалж зөвхөн багш, эрдэмтэн гэсэн 
уламжлалт философиосоо холдож, оюутан 
залуучууд ажилтан ажилчид ч инновацийг 
жинхэнэ утгаар нь ундрааж чадна гэж үзэх 
удирдагчид олширч байна. Инновацийг 
нэвтрүүлэх талаар шинэ хандлагыг барьж 
байгаа их дээд сургуулиуд нь багш, оюутан, 
ажилтнуудаа бодит амьдрал дээр тулгарч 
байгаа асуудлуудыг шийдвэрлэх шинэ санаа, 
бүтээлч санаачлага гаргах нөхцлөөр бүрэн 


хангаж өгч байна. Судалгаанаас үзвэл их 
дээд сургуулийн хүрээнд инновацийг дэмжих 
үндсэн 3 хүчин зүйл байдаг байна. Нэгд, 
олон янзын үзэл бодол, авьяас чадвартай 
холимог хамт олонтой байх, хоёрт, хувь 
хүний дотоод урам зоригийг дэмжих нөөц, 
механизмтай байх хэрэгтэй. Харин сайн 
дүн тавих, зэрэг цол ахиулах зэрэг гадаад 
урамшууллыг дэмжих шаардлагагүй. Эцэст 
нь хувь хүн өөрийн санаа бодлоо чөлөөтэй 
илэрхийлэх академик эрх чөлөөг бүрэн 
хангаж өгөх хэрэгтэй гэжээ. Инновацийг 
бөөцийлж, дараа нь амьдралд нэвтрүүл 
гэсэн санааг тал бүрээр дэмжихийн хамт 
туршилт явуулах, эрсдэл гарах, амжилтад 
хүрэхгүй байх зэрэг бүхий л хувилбарыг 
хүлээн зөвшөөрч хүлээцтэй хандаж байж 
амжилтад хүрдэг байна. Их сургуулийн 
оюутны сониуч, бүтээлч зан нь инновацид 
ээлтэй хандлагыг бүрдүүлэхийн дээр багаар 
ажиллах уур амьсгалыг бүрдүүлж, тэдний 
урмыг дэмжих орчин нөхцлөөр хангаснаар 
инновацийн соёлыг тэтгэдэг байна. 

Бодлогын зөвлөмжийн энэ дугаартаа их 
дээд сургуулийн үйл ажиллагаанд инноваци 
нэвтрүүлэх талаар тодруулан авч үзэж байна. 


ИХ ДЭЭД СУРГУУЛЬД ИННОВАЦИ НЭВТРҮҮЛЭХ СТРАТЕГИ 


Юуны өмнө дээд боловсролд инноваци 
нэвтрүүлэх гэж юуг хэлэхийг тайлбарлая. 
Инноваци бол шинэ санаа, шинэ мэдлэгийг 
хэрэглэхийг хэлнэ гэж дээр тодорхойлсон. 
Харин их дээд сургуулиудын хувьд 
сургалтын шинэ хөтөлбөр боловсруулж, 
хэрэгжүүлэх, шинэ сурах бичиг, сургалтын 
материал бэлтгэх зэрэг шинэ бүтээгдэхүүн 
үйлчилгээ нэвтрүүлэх, мэдээллийн технологи 
хэрэглэх замаар үйлчилгээгээ хүргэх шинэ 
үйл ажиллагааг нэвтрүүлэх, оюутан, эцэг 
эхчүүд, ажил олгогчидтой харьцах зохион 
байгуулалтын шинэ арга барил нэвтрүүлэх, 
эцэст нь сургалтын төлбөрөө ялгавартай 
болгох зэрэг маркетингийн шинэ арга 
нэвтрүүлэх зэргийг боловсролын салбарт 
инноваци нэвтрүүлж байна гэж үздэг. Эдгээр 
шинэ арга барил нь боловсролын чанарыг 
дээшлүүлэхэд чиглэдэг. 


Сүүлийн арваад жилийн дотор 
боловсролын салбарт инноваци нэвтрүүлэх нь 
зайлшгүй тулгамдсан асуудал болохыг хүлээн 
зөвшөөрч боловсролын салбарт инноваци 
нэвтрүүлэх ерөнхий чиглэл, стратеги, зарчим, 
зөвлөмжийг гаргаж хэрэгжүүлж байна. Зарим 
улс орнууд үндэсний инновацийн хөгжилд 
боловсролын салбарын оруулах хувь нэмрийг 
дээшлүүлэх, хоёрт боловсролын салбараа 
инноваци нэвтрүүлэн сайжруулах зорилгоор 
үндэсний хэмжээний бодлогын баримт бичиг 
боловсруулж, хэрэгжүүлэх болж байна. 
Хамгийн сонирхолтой жишээ бол Унгар 
улсын боловсролын салбарын инновацийн 
систем юм. 2011 онд Унгар улс боловсролын 
салбарт инноваци нэвтрүүлэх үндэсний 
үзэл баримтлалыг боловсруулж эхэлсэн 
байна. Инновацийн энэ систем нь шинэ 
мэдлэгийг бүтээх, хамтран ашиглах замаар 









боловсролын салбарыг сайжруулахад чиглэж 
байгаа бөгөөд боловсролыг сайжруулахад 
чиглэсэн онолын болон хэрэглээний 
судалгааг хөгжүүлэх, тэдгээр судалгааны үр 
дүнг амьдралд хэрэгжүүлэх ажлыг дэмжих, 
мэдлэгийн менежментийн шинэ арга барил 
нэвтрүүлэх зэрэг бүрэлдэхүүн хэсгээс бүрдэнэ. 
Европын холбоо боловсрол болон ур 
чадварыг хөгжүүлэхэд инновацийг нэвтрүүлэх 
зайлшгүй шаардлагыг хүлээн зөвшөөрч 2009 
оныг Бүтээлч сэтгэлгээ, инновацийн жил 
болгох тунхаглалдаа боловсролын салбарт 
зориулж тусгай бүлэг зөвлөмжийг гаргасан 
байна. Насан туршийн боловсролд бүтээлч 
сэтгэлгээг хөгжүүлэхэд түлхүү анхаарч, онол 
практикийн сургалтыг хослуулан явуулах, их 
сургуулийг бүтээлч сэтгэлгээгээ хөгжүүлэх, 
зохион бүтээх чадвар хөгжүүлэх орчин 
болгох, ажлын байрыг сургалтын талбар 
болгох, эрдэм шинжилгээ, судалгааны ажлыг 
амьдралын нөхцлийг сайжруулах, орчин 
үеийн тулгамдсан асуудлыг таньж мэдэх, 
инновацийг хөхүүлэн дэмжихэд чиглүүлэх 
зэрэг зөвлөмжүүдийг өгсөн байна. Ер нь сайн 
бодож боловсруулсан инновацийн стратеги 
боловсролын салбарт чухал ач холбогдолтой 
байдаг. Харамсалтай нь өнөөг хүртэл 


боловсролын салбартехнологийн боломжийг 
ашиглаж сургалтын чанарыг дээшлүүлэх 
талаар хангалттай ажиллаж чадаагүй. Өөр 
хоорондоо зохицуулалт үгүй зарим нэг 
асуудлыг хэсэгчлэн авч сайжруулахад гол 
анхаарлаа хандуулсан, эсвэл бүр буруу зүйл 
рүү анхаарлаа төвлөрүүлсэн, ойр зуурын ашиг 
харсан ирээдүй муутай зүйл дээр инноваци 
нэвтрүүлэх гэсэн оролдлого боловсролын 
салбарт харагдаж байна. Дээд боловсролд 
инноваци нэвтрүүлэхдээ дараах зүйлд гол 
анхаарлаа хандуулбал зохино. Боловсролд 
инноваци нэвтрүүлэх нь мэдээллийн технологи 
нэвтрүүлэхтэй адил зүйл биш гэдгийг сайтар 
анхаарах хэрэгтэй. Инновацийн стратеги бол 
сурах, сургах үйл ажиллагааг сайжруулахад 
технологийн боломжийг үр өгөөжтэй 
ухаалгаар ашиглах арга замыг хамарсан 
байна. Мөн удирдлагын тодорхой загварыг 
бүрдүүлж, инновацийг хөтлөн манлайлах 
гол тоглогчийг тодорхойлж, учирч буй 
саад бэрхшээлийг арилгах, цаашлаад шинэ 
санаагаа өргөн хүрээнд түгээх, нэвтрүүлэх 
арга замыг зааж өгсөн байх ёстой. Эцэст нь 
боловсролд инноваци нэвтрүүлж байгааг 
үнэлэх, хэмжих соёлыг нэвтрүүлэх хэрэгтэй. 


• •••••• 

Иетпсүа1:е 


БАРИМТ 1 - НЕШШАТЕ 


2013 онд Европын холбоо, Эдийн засгийн 
хамтын ажиллагаа, хөгжлийн байгууллагаас 
их дээд сургуулийн инновацийг хөгжүүлэхэд 
дэмжлэг үзүүлэх зорилгоор онлайн гарын 
авлага, өөрийгөө үнэлэх системийг 
боловсруулжээ. НЕ1ппоуа1:е бол их дээд 
сургуулиудын инновацийн нөөц бололцоог 
үнэлэх, илрүүлэхэд чиглэсэн онлайн 
хэрэгсэл юм. НЕ1ппоуа1:е 7 гол чиглэлээр 
үнэлгээ хийдэг байна. Үүнд, Удирдлагын 
тогтолцоо ба манлайлал, санхүүжилт, хүний 
нөөц, урамшууллын систем зэрэг зохион 


байгуулалтын чадавх, инновацийн сургалт, 
ажил хэрэгч хүмүүсийг бэлтгэх дэмжих 
механизм, мэдлэг солилцох, хамтран бүтээх 
арга зам, олон улсын хамтын ажиллагаа, үр 
дүнгээ хэмжих арга механизм зэрэг чиглэлээр 
үнэлгээ хийдэг байна. НЕ1ппоуа1:е —ийг 
хэрэгжүүлэх талаар сургалт явуулах заавар, 
өөрийгөө үнэлэх систем зэргийг НИр:// 
Бе1ппоүа1:е.еи сайтаас олж үзэж болно. Энэ 
аргачлалыг Ирланд, Унгар, Польш зэрэг улс 
орнууд амжилттай хэрэглэж, инновацийн 
чадавхиа эрс дээшлүүлсэн жишээ байна. 







ДЭЭД БОЛОВСРОЛД ИННОВАЦИ НЭВТРҮҮЛЭХ УГТВАР нөхцөл 


Өнөөдөр тоон эдийн засаг өргөн 
хүрээтэй, эрч хурдтай тэлж байна. Арилжааны 
салбарт электрон худалдаа (е-соттегсе) 
аль эртнээс нэвтэрч, банкны арилжаа 
гүйлгээг интернетээр хийж, эрүүл мэндийн 
салбарт теле-анагаах ухаан орж ирж, хүмүүс 
хоорондоо социал сүлжээгээр харилцаж, 
боловсролыг онлайнаар олж авах боломж 
бүрдээд байна. Интернет ашигладаггүй 
бизнес өнөөдөр бараг байхгүй болжээ. 
2014 оны байдлаар Эдийн засгийн хамтын 
ажиллагаа, хөгжлийн байгууллагын гишүүн 
орнуудын бизнесийн байгууллагуудын 95% 
нь өргөн зурвасын интернетийн холбоотой, 
76% нь өөрийн веб хуудастай, 21% нь өөрийн 
бүтээгдэхүүнээ онлайнаар арилждаг байна. 
Хөгжиж байгаа болон буурай хөгжилтэй 
орнууд ч аялал жуулчлалын салбараас эхлээд 
арилжааны салбартаа интернетийн онлайн 
үйлчилгээ үзүүлэх нь улам бүр нэмэгдсээр 
байна. Ийм нөхцөлд тоон технологийн цагаан 
толгойд бүх нийтээрээ тайлагдаж, түүний 
талаар гүнзгий мэдлэг эзэмшиж, сурамгай 
хэрэглэж чаддаг байхыг дээд боловсролын 


багш, оюутан, удирдах болон бүх ажилтнаас 
шаардаж байна. Тоон технологийн талаар 
гүнзгий мэдлэг чадвар эзэмших гэдэг нь 
сүүлийн үеийн технологийг ашиглаж сурахыг 
хэлээд зогсохгүй сургалтын үр өгөөжийг 
дээшлүүлэх, бүтээлч сэтгэн бодох чадварыг 
хөгжүүлэхэд зөв тоон технологийг сонгон 
авч, гарамгай хэрэглэхийг хэлж байна. Тоон 
технологийн цагаан толгойн мэдлэгийн бас 
нэг тал нь онлайнаар олж авсан мэдээлэлдээ 
шүүмжлэлтэй хандаж чаддаг байхын 
зэрэгцээ онлайн мэдээлэл, хэрэгсэлтэй ёс 
зүйн хэм хэмжээг баримталж ажиллахыг 
хэлнэ. Хэдэн жилийн өмнө, ЮНЕСКО-гоос 
олон улсын экспертүүдийн хүчээр Мэдээлэл 
холбооны технологийн талаарх багшийн цогц 
чадамжийн ерөнхий чиглэлийг боловсруулж 
гаргасныг дэлхийн олон улс орнууд өөрийн 
орны онцлог нөхцөл байдалд тохируулан 
хэрэгжүүлж байна. ШУТИС МУБИС-тай 
хамтраад энэхүү зөвлөмжийг монгол хэлнээ 
хөрвүүлж, хэрэгжүүлэх талаар зарим арга 
хэмжээг авсан байна. 


ДЭЭД Б0Л0ВСР0ЛД ИННОВАЦИ НЭВТРҮҮЛЭХ ЧИГЛЭЛҮҮД 


• Сурах орчинд инноваци нэвтрүүлэх. 
Их дээд сургуулийн хичээлийн 
танхимд идэвхтэй "амьд" сургалтыг 
нэвтрүүлэх үүднээс тоон технологийг 
их сургуулийн орчинд шингээх, сурах 
орчныг цоо шинээр дизайн хийх ажлыг 
дэлхийн тэргүүлэх дээд сургуулиуд эхэлж 
байгаа бөгөөд ойрын 5 жилийн дотор 
бүрэн нэвтрэх чиг хандлага харагдаж байна. 
Зарим их сургуулиуд анги танхимын дотоод 
зохион байгуулалтыг өөрчилж, лекцийн том 
танхимуудыг бүлгээрээ хамтран ажиллах 
ажлын уян хатан байр байдлаар өөрчилж 
байна. Өмнөд Калифорны их сургууль 
үйлдвэрлэлийн технологийн лабораторийг 
"гараж" хэлбэрээр өөрчилж, төрөл бүрийн 
мэргэжлийн оюутнууд хэсэг бүлгээрээ 
төслөө хэлэлцэх, загвар бүтээх, хамтран 
ажиллах боломжийг бүрдүүлж өгсөн нь 


оюутнуудын хүсэл сонирхолд бүрэн нийцсэн 
байна. Эдгээр сурах орчин нь хамгийн 
сүүлийн үеийн технологи, тухайлбал, ЗЭ 
хэвлэх төхөөрөмж, виртуал орчны болон 
бусад шинэ үеийн программ хангамжуудыг 
ашиглах боломжоор хангагдсан байна. Ер нь 
их сургуулиуд сурах үйл ажиллагааг бодит 
амьдралын тулгамдсан асуудлыг шийдэхтэй 
уялдуулж, хамтран ажиллах, оюуны найрсаг 
бүтээлч хамт олон бүрдүүлэхэд анхаарлаа 
хандуулж, нөөц бололцоогоо чиглүүлэх 
болжээ. Дээд сургуулиуд уламжлалт лекцийн 
хичээлд түшиглэсэн сургалтаас холдож, 
анги танхимдаа бодит амьдралын тодорхой 
асуудлыг олон төрлийн мэргэжлийн 
оюутнууд хамтран хэлэлцэх, загвар зохион 
бүтээх, хамтарсан төсөл хийх зэргээр онолын 
мэдлэгээ бэхжүүлэхэд голлон анхаарах болж 
байна. Сурах орчныг дахин шинээр дизайн 








хийх ажлыг одоо байгаа анги танхимуудын улмаар хэрэгжүүлэх ажлаас эхэлбэл үр дүнтэй 
ашиглалт, түүнийг хэрхэн өөрчилж болох болох нь харагдаж байна. 
талаар багш оюутны санал бодлыг сонсож, 


Сурах үйл ажиллагааг технологиор 
дэмжих. Мэдээллийн технологийг 
сургалтанд нэвтрүүлэх талаар өнөө 
хүртэл явуулж байгаа бодлого нь технологийг 
"шүтэх" байдлаар хэрэгжиж ирсэн нь 
хамгийн буруу алдаатай бодлого байсныг 
дэлхий даяар ойлгож эхэлж байна. Харин 
сурах үйл ажиллагааг дэмжих инновацийн 
хандлага нь боловсролын чанар үр өгөөжийг 
жинхэнэ утгаар дэмжихэд чиглэх учиртай. 
Өөрөөр хэлбэл, технологи хэрэглэн сурах 
арга зүй байхгүйгээр технологийг шүтэх 
замаар сургалтанд технологи нэвтрүүлж 
ирсэн байна. Манайд ч мөн ийм хандлага 
газар авсан нь харагдаж байна. Маш өндөр 
үнэтэй орчин үеийн технологийг худалдаж 
авчихаад түүнийгээ сургалтанд хэрэглэх 
аргаа мэдэхгүй, зөвхөн тэр технологио шүтэн 
бахархах явдал ихээхэн тохиолдож байна. 
Сурах үйл ажиллагааг технологи ашиглан 
дэмжих зарим нэг инновацийн санаа, 
тухайлбал, боловсролын тоглоом, онлайн 
лаборатори бүтээж ашиглах, технологийн 
давуу талыг ашиглан хамтаараа нэг төсөл 
дээр хамтран ажиллах, суралцах, сурах үйл 
ажиллагааны үр дүнг шууд үнэлэх, ур чадвар 
эзэмшүүлэх сургалтын хөтөлбөр зохиож 
хэрэгжүүлэх зэргийг нэрлэж болно. Оюутны 
сурах эрмэлзлийг бадрааж, сэтгэн бодох 
чадварыг хөгжүүлж, бүтээлч ур чадварыг 
дээшлүүлэхэд боловсролын зориулалттай 
тоглоомууд чухал үүрэг гүйцэтгэдэг байна. 
Ийм тоглоом тоглох нөхцөлд оюутан 
бодит орчин ертөнцөд умбаж, бусадтай 
хамтарч тодорхой асуудлыг шийдэхэд 
оюун ухаанаа дайчилдаг байна. Ухаалгаар 
бодож боловсруулсан сургах зорилго бүхий 
тоглоом бол ялангуяа байгалийн ухаан, 
математик, технологийн чиглэлийн ур 
чадвар олгоход илүү тохиромжтой болох нь 
туршлагаас харагдсан байна. Ийм тоглоом 
тоглох явцад оюутан алдах, нөхцөл байдалд 
шуурхай шийдвэр гаргах шаардлагатай 
тулгарах бөгөөд гаргасан алдаа, буруу 
шийдвэрээсээ суралцаж, мэдлэг чадвараа 
дээшлүүлж байдаг байна. Инженер, химич, 
эмч, нарийн ур чадвар шаардах техникийн 



ажилчин, уран барималч, дизайнер зэргийг 
бэлтгэхэд тус дөхөм үзүүлдэг байна. Ийм 
тоглоомыг оюутнууд ч өөрсдөө хамтран 
зохиож сургалтанд хэрэглэх болж байна. 
Өөр нэг их ирээдүйтэй инновацийн шинэ 
санаа бол онлайн лаборатори юм. Ийм 
онлайн сургалтын лаборатори байгуулах нь 
зөвхөн нэг сургуульд байгаа лабораториор 
хязгаарлагдахгүй тус сургуульд байхгүй 
ч онлайн лабораторид туршилт явуулах 
өргөн боломж багш, оюутнуудад нээж 
өгдөг. Онлайн лаборатори байгуулснаар 
хямд төсөр өртгөөр лабораторийн туршилт 
явуулах нөхцөл бүрдэхийн сацуу байгаа 
лабораторийн ашиглалтыг эрс нэмэгдүүлдэг 
байна. Нөгөө талаас, онлайн лабораторийг 
ашиглахад тусгай цагийн хуваарь 
шаардагдахгүйн дээр туршилтыг давтан 
гүйцэтгэж, тухайн туршилтын талаар гүнзгий 
мэдлэг олж авах боломж бүрддэг байна. 
Оюутны бусадтайгаа харьцах боломж 
нөхцлийг нэмэгдүүлж, сэтгэн бодох чадварыг 
хурцлахад технологийн давуу талыг ашиглан 
хамтаараа нэг төсөл дээр хамтран ажиллах 
арга зам ихээхэн үр дүнтэй инновацийн 
санаа юм. Нэг орны хүрээнд төдийгүй олон 
улсын хэмжээнд онлайн платформуудыг 
ашиглан оюутнууд хамтран ажиллаж, 
төсөл хийх, хамтарсан судалгаа хийх явдал 
өнөөдөр өргөн нэвтэрч байна. Тухайлбал, 
ус, цаг агаар, хөрсний шинжилгээг янз 
бүрийн аймаг хотуудын сургуулийн оюутнууд 
бодит цаг хугацаанд хэмжилт хийж, 
харьцуулан боловсруулж, нэгтгэн дүгнэж 
улмаар ургацын гаралт, өвлийн бэлтгэл 
зэргийн талаар зөвлөмж гаргах боломжтой. 
Оюутны сурах үйл ажиллагааны үр дүнг 
сургалтын явцад үнэлэхэд технологийг үр 
дүнтэй хэрэглэх боломжтой. Явцын үнэлгээ 
бол багш нарт хичээлийн явцад оюутны 
мэдлэг чадвар эзэмших үйл явцыг шуурхай 
мэдэрч, хичээл заах арга барилдаа зохих 
өөрчлөлтийг оруулах, улмаар зарим оюутанд 
ганцаарчилсан нэмэлт тусламж үзүүлэх 
боломж олгож, суралцахуйн үр дүнд эергээр 
нөлөөлдөг байна. Түүнээс гадна явцын 
үнэлгээ нь оюутны хичээлд оролцох идэвхийг 






ОЛОН УЛСЫН ДЭЭД БОЛОВСРОЛ СУДЛАЛЫН төв 



эрс нэмэгдүүлж, тэдний асуудал шийдэх, 
бүтээлч сэтгэлгээ зэргийг үнэлж, хөгжүүлэхэд 
тустай байдаг. Эдгээрээс гадна сурах үйл 
ажиллагааг технологи ашиглан дэмжих 
олон төрлийн арга зам байдаг. Бүх нийтэд 
ил тод харагдаж байгаа жишээнүүдээс авч 
үзвэл, сургалтын нээлттэй нөөц материалыг 
боловсруулж, бүх нийтэд үнэгүй чөлөөтэй 
хандах нөхцлийг бүрдүүлэх, бие даан 
суралцах үйл ажиллагааг дэмжих зорилгоор 
нийтийн нээлттэй онлайн курсуудыг 
дэлхийн тэргүүлэх их сургуулиудаас олноор 
боловсруулж гаргаж байна. Е-сургалт бол 
сургуулийн анги танхимаас сургалтыг гадагш 
гаргаж зайнаас сургалт явуулах анхны хэлбэр 
юм. 1969 онд Их Британид Нээлттэй их 
сургууль, 1972 онд Испанид Зайн сургалтын 
их сургууль байгуулсан цагаас эхлэн 
зайн сургалт эрчимтэй хөгжиж, өнөөдөр 
мега их сургуулиуд хүртэл байгуулагдан 
ажиллаж байна. Сургалтын идэвхтэй бус үйл 
ажиллагааг веб ашиглан сургалтыг дэмжихээс 
бүрэн хэмжээний онлайн сургалт хүртэл 
е-сургалт явуулдаг олон янзын хэлбэрүүд 
байна. Сүүлийн жилүүдэд боловсролд тоон 
технологи эрчимтэй орж ирж е-сургалтын 
талаарх уламжлалт ойлголтыг эрс өөрчилж, 
онлайн сургалтын материалыг нээлттэй 
болгож, улмаар өөрийн зорилгодоо 
нийцүүлэн өөрчилж, засаж, дахин ашиглах 
эрхийг нээлттэй лицензээр баталгаажуулж, 
зохиогчийн эрхийг шилжүүлэх олон 
хувилбарыг хэрэглэх болж байна. Хөгжиж 
буй орнуудын хувьд хэлний бэрхшээлээс 
болж е-сургалтын материалууд төрөлх хэл 
дээр бэлтгэж байгаа боловч тэдгээр хичээл 
нь чанар өгөөж муутай байдаг учраас бусдад 
нээлттэй болгох талаар хойрго байдаг. Тийм 
ч учраас тэдгээр нөөц материалыг олон 

О Технологийн сонголтыг зөв хийж, 
гаргасан зардлынхаа үр өгөөжийг 
нэмэгдүүлдэг соёлыг хэвшүүлэх. 
Өнөөдөр бид бүхний анхаарлыг татсан цоо 
шинэ технологийн шийдлүүд гарч ирсээр 
байна. Боловсролын салбарт хэрэглэж болох 
хиймэл оюун ухаан, гарын бээлий, нүдний 
шил гэх мэт интернетийн холбоотой эд зүйлс, 
виртуал сурах орчин, хөдөлгөөнт сургалт гэх 
мэт олон шинэ ирээдүйтэй технологийн шинэ 
санаа шийдлүүд гарч ирж байна. Харин 
тэдгээрийг өөрийн нөхцөл байдалд тодорхой 


давхар "цоож"-ны цаана нууж, хэрэглэхгүй 
хадгалах нь олонтаа тохиолддог. Багш нарын 
бэлтгэсэн сургалтын материалыг нээлттэй 
болгож, олон нийтээр шүүн хэлэлцүүлж, 
тэдгээрийн чанарыг байнга дээшлүүлж 
байваас сургалтын чанар дээшлэх нэг нөхцөл 
бүрдэх учиртай. Сургалтын нээлттэй нөөц 
материал боловсруулж нэвтрүүлэх асуудал 
бол боловсролын салбарт хийх инновацийн 
нэг чиглэл байх ёстой. Сургалтын нээлттэй 
нөөц материал бол 21 -р зуунд суралцах шинэ 
хэлбэрийг дэмжиж, багшийн мэргэшлийг 
дээшлүүлэх чухал хэрэгсэл болж, сурах 
бичиг, сургалтын материалын чанарыг 
байнга дээшлүүлж, өндөр чанартай сургалтын 
материалыг бүх нийтэд хүртээмжтэй болгон, 
сурах боломжийг хязгаарлаж байгаа саад 
бэрхшээлийг арилгадаг ач холбогдолтой юм. 
Бие даан суралцаж, өөрийгөө хөгжүүлэх, 
мэргэжлээ дээшлүүлэхэд нийтийн нээлттэй 
онлайн хичээлүүд чухал үүрэг гүйцэтгэж 
байна. Эдгээр хичээлүүд нь нийтийг хамарч 
байдаг учраас үр өгөөж нь асар их байдаг. 
Тухайлбал, 2014 онд Соигзега платформын 
хичээлүүдийг ашиглагчдын тоо 17 сая, ЕбХ 
платформыг ашиглагчдын тоо 5.3 сая хүрсэн 
байна. Хэдийгээр дэлхийд нэртэй их дээд 
сургуулиудын хичээл бүх нийтэд хүрэлцээтэй 
болсон боловч англи хэлний мэдлэг чадвар 
дутмаг байдлаас болж тэдгээрийг бүрэн 
ашиглаж чадахгүй байна. Зарим улс орны 
их сургуулиуд дээрх хичээлүүдийг орчуулж 
хэрэглэх оролдлого хийж байгаа ч үр дүн нь 
тэр бүр хангалттай бус байна. Тийм учраас 
төрөлх хэл дээрээ онлайн хичээл бэлтгэх, бүх 
нийтийн англи хэлний мэдлэг дээшлүүлэх 
гэсэн 2 чиглэлээр инновацийн шинэ санааг 
хэрэгжүүлэх хэрэгтэй болж байна. 

асуудлыг шийдвэрлэхэд хэрхэн зөв сонголт 
хийж, хэрэглэх арга зүйг боловсруулж байж 
нэвтрүүлэх талаар тэр бүр сайн бодоогүй 
байдал харагдаж байна. Бид технологийн 
хойноос хөөцөлдөх бус, түүнийг хэрхэн 
ухаалгаар ашиглаж үр дүнд хүрэх вэ гэдгийг 
урьдчилан сайтар бодож боловсруулах 
хэрэгтэй. Ийм бодлого байхгүй учраас их 
сургуулиуд технологийн "агуулах, хогийн 
сав" болох тохиолдол дэлхийн олон оронд 
жирийн үзэгдэл болж байна. 






БАРИМТ 2 БОЛОВСРОЛД ИННОВАЦИЙН ОЧ ҮСЭРГЭХ 9 АРГА ЗАМ 


2017 онд Дэлхийн Эдийн Засгийн 
Форумд дээд боловсролд инноваци 
нэвтрүүлэх асуудлаар бэлтгэсэн илтгэлийг 
хэлэлцэж, их дээд сургууль төгсөгчиддөө 
хүрэлцээтэй мэдлэг, чадвар олгохыг 
хичээдгийг шүүмжилж, авьяас чадварыг 


чөдөрлөхөөс салахыг уриалсан байна. Их 
дээд сургуульд явагдаж байгаа өөрчлөлт 
шинэчлэлийг үгүйсгэх бус харин дэмжиж, 
сайжруулах үүднээс 9 арга замыг санал 
болгосон байна. Үүнд: 


• Их сургуулийн удирдагчид 

сургуулийнхаа гэрэл гэгээтэй ирээдүйг 
төсөөлсөн итгэл үнэмшил бүхий алсын 
зорилго тавих ёстой. Энэхүү алсын зорилго 


нь их сургууль хэнд, хэрхэн, ямар үйлчилгээ 
үзүүлэх, сургалтын ямар арга хэлбэр, 
инновацийг нэвтрүүлэх зэргийн талаар 
тодорхой санааг агуулсан байвал зохино. 


О Инновацийг шүтсэн том зорилго 
тавих. Хэрэгжих боломжгүй шахуу том 
зорилго тавих нь их сургуулийг бүхлээр нь 
инновацийг нэвтрүүлэхэд чиглүүлж, тавьсан 
зорилгоо хэрэгжүүлэхэд төвлөрүүлж чаддаг. 


Тавьсан зорилго сургалтын үр дүнгийн 
хооронд нарийн уялдаа холбоо тогтоож, 
гүйцэтгэлийн явцад хяналт тавих тодорхой 
харьцуулсан үзүүлэлт, завсрын зорилтуудтай 
байх хэрэгтэй. 



Сонголт хийх боломж өгч, өрсөлдөөн 
бий болго. Сонголт, өрсөлдөөн 


бий болбол их дээд сургуулиуд илүү сайн 
ажиллах болно. 


О Тэргүүний хүмүүсийн тоог 

хязгаарлахгүйгээр сонгон шалгаруул. 
Өрсөлдөөний дундаас зөвхөн нэг 
ялагчийг шалгаруулах бус хэд хэдийг 
сонгон шалгаруулах хэрэгтэй. Нэг хүнийг 


шалгаруулах нь хүмүүсийн урмыг хугалж, 
зогсонги байдал бий болгодог. Олон шинэ 
санаа, олон төрлийн шинэлэг хандлагуудыг 
төрөлжүүлэн ангилж, сонгон шалгаруулж 
болно. 


© Үйл ажиллагаагаа үнэлэх бенчмарк 
буюу харьцуулах үзүүлэлтийг 
тодорхойлох. Их дээд сургуулийн хувьд 
үнэн, зөв анхан шатны баттай мэдээ их 
чухал байдаг. Харьцуулах үзүүлэлтүүд нь 
их сургуулийн өмнөх жилүүдийн амжилт, 


дэлхийн их сургуулиудын үзүүлэлтүүд, 
улс орны хэмжээнд байгаа бусад их дээд 
сургуулиуд, бусад байгууллагууд зэрэгтэй 
харьцуулахад хэрэглэхээр тодорхой бөгөөд 
тохиромжтой байх хэрэгтэй. 


О Шинэ инновацийн үр дүнг үнэлэх, 
бусдад мэдээлэх. Сургалтанд 
нэвтрүүлсэн шинэ технологи, 
инновацийн шинэ санаа ямар үр дүн өгч 


байгааг ил тод мэдээлж, үнэлж байх хэрэгтэй. 
Ийм үнэлгээг хөндлөнгийн шинжээчээр 
хийлгэх нь цаашдын үйл ажиллагаанд тустай 
болно. 


Бие даасан байдлыг хангахын хамт 
хариуцлагыг бүрэн хүлээлгэх. Шинэ 
санааг нэвтрүүлэхэд саад болж байгаа 
бэрхшээл, хүнд суртлыг арилгаж, бие даасан 
байдлыг хангахын зэрэгцээ хариуцлагыг эрс 
нэмэгдүүлбэл зохино. Төсөв зарцуулах, ажилд 



шинээр хүн авах зэрэг үйл ажиллагааны 
хариуцлагыг дээшлүүлэх механизм 
боловсруулж, их сургуулийн удирдлагын 
хариуцлагын тогтолцоог тодорхой болгох 
хэрэгтэй. 







Өөрчлөлтийг хөтлөх лидерүүдийг 
бэлтгэхэд хөрөнгө оруулалт хийх. 
Шинэ санаагаа хэрэгжүүлж жинхэнэ 
ажил хэрэг болгох чадвартай лидерүүдийг 
олж тодорхойлж тэднийг дэмжих, шинэ 



залуу лидерүүдийг системтэй бэлтгэх ажлыг 
хийвэл зохино. Түүнээс гадна шинэ санааг 
гаднаас оруулж ирэх түүнийг дэмжих арга 
замыг тодорхой болгох хэрэгтэй. 


© Амжилтыг урамшуул. Шинийг 
санаачлагчдыг урамшуулж дэмжих 
нь тэднийг эрсдэл гаргаж цоо шинэ 
бүтээл гаргах, шинэ санааг бий болгох замыг 
нээнэ. Амжилттай хэрэгжсэн шинэ санааг 
өргөн сурталчилж, дэлгэрүүлэн хэрэгжүүлбэл 
зохино. Түүнээс гадна амжилтад хүрээгүй 


боловч ирээдүйтэй шинэ санааг ч бас 
урамшуулж дэмжих нь зүйтэй. Урамшууллыг 
зөвхөн санхүүгийн талаас бус олон нийтийн 
дунд хүлээн зөвшөөрүүлэх аргатай хослуулан, 
төрийн болон хувийн секторын оролцоотой 
хэрэгжүүлэх нь зүйтэй. 


МАНАЙ ИХ ДЭЭД СУРГУУЛИУДАД ИННОВАЦИЙН СОЁЛЫГ ШИНГЭЭХ ТАЛААР ӨГӨХ ЗӨВЛӨМЖҮҮД 


Манай орны их дээд сургуулиуд 
инновацийг дэмжих талаар гарааны 
компани байгуулах ажлыг эхэлж гол төлөв 
нано материал бүтээх зэрэг улс орны 
нийгэм, эдийн засаг, бизнесийн хүрээний 
асуудлуудыг шийдэхэд чиглэсэн санаачлагад 
анхаарч байна. Харин их дээд сургуулийн 
сургалтын чанарыг дээшлүүлэхийн тулд 


инновацийг нэвтрүүлэх талаар тодорхой 
бодлого байхгүй, мэдээллийн технологийг 
нэвтрүүлэх асуудлыг шинэ тоног төхөөрөмж, 
компьютер авч суурилуулснаар бүх зүйлийг 
шийдэх мэт төөрөгдөлд орсоор явж байна. 
Иймд боловсролын салбар, юуны өмнө дээд 
боловсролын салбарт инновацийг нэвтрүүлэх 
чиглэлээр тодорхой алхам хийх цаг болжээ. 



Их дээд сургууль бүр инновацийн 
соёлыг бүх шатанд шингээх, сургалтын 
чанарыг сайжруулахад чиглэсэн инновацийг 


хөхүүлэн дэмжих чиглэлээр бодлоготой 
ажиллах хэрэгтэй. 


е 


Их сургуульд явагдаж байгаа өөрчлөлт 
шинэчлэлийг гүнзгийрүүлж, үр дүнд 
хүргэх инновацийн шинэ санаа, арга 


О Их сургуулийн хэмжээнд тоон 
технологийн гүнзгий мэдлэг чадварыг 
багш оюутан ажилтан ажилчдад олгох талаар 


ухааныг бүх талаар дэмжиж, үр дүнд хүргэхэд 
онцгой анхаарал хандуулбал зохино. 


системтэй арга хэмжээ явуулах хэрэгтэй 
байна. 



Их сургуулийн хувьд инновацийг бол сурах орчныг орчин үеийн шаардлагын 
нэвтрүүлж үр дүнд хүрэх нэг чиглэл дагуу өөрчлөх явдал мөн. 


Тоон технологийг сургалтанд хэрэглэж боловсруулж, хөгжүүлэх, нэвтрүүлэхэд 
сурах үйл ажиллагааны үр дүнг онцгой анхаарах шаардлагатай байна. 
дээшлүүлэх сурган заах арга ухааныг 









Сургалтын нээлттэй нөөц материал хамгийн хэрэгцээтэй сэдвээр боловсруулж, 
боловсруулж, бүхний хүртээл болгох, олон нийтэд хүртээмжтэй болгох хэрэгтэй. 
нээлттэй онлайн сургалтыг хүмүүсийн 



Багш, оюутан залуусын бүтээлч 
сэтгэлгээг өрнүүлэх уралдаан тэмцээн 
зарлах, шагнал урамшуулал бий 


болгох зэрэг төрөл бүрийн арга хэмжээг 
зохион байгуулж үр дүнг тогтмол мэдээлж 
байвал зохино. 

ЫаГюпа! 1_а\л/ оп 1ппоуа1;10п са115 ироп а11 5есГог5 
1 П ГЬе есопоту апс) 50С1еГу Го 1 ПпоуаГе т огс)ег Го 
Го5Гег ргос)исГ 1 У 1 Гу, дгомГЬ апс) \л/е11-Ье1пд. ЕЬисаЬоп 
5у5Гет5 аге сгШсаИу 1 трог 1 ;ап 1 ; Гог тпоуаГюп 
ГЬгоидЬ ГЬе с1еуе1ортеп1; оГ 5кИ15 ГЬаГ пигГиге пе\л/ 
|Ьеа5 апс1 ГесЬпо1од1е5. Номеуег, \л/Ьегеа5 сНд|Га1 
ГесЬпо1одю5 аге ргоГоипсИу сЬапд1пд ГЬе \л/ау 
\л/е \л/огк, соттип1са1;е апс! егдоу оиг5еЫе5, ГЬе 
\л/ог1с1 оГ еЬисаГюп апс) 1еагп1пд 15 поГ уеГ до 1 пд 
ГЬгоидЬ ГЬе 5ате ГесЬпо1оду-с)пуеп 1 Ппоуа 1 ; 10 п 
ргосе55 35 оГЬег 5есГог5. ТЬе 1п1;гос1ис1;10п оГ сИдИ:а1 


ГесЬпо1одю5 1 П еЬисаЬоп 50 Гаг Ьа5 Ьееп та1п1у 
с)г|уеп Ьу ГЬе \л/гопд геа50П5 - ГЬе теге ауаПаЬШГу 
оГ ГесЬпо1оду, апс) а 5Ггопд ри5Ь Гог "тос)егп 12 а 1 ; 10 п" 
апс) ассоипГаЬШГу. Ыог Ьа5 И Ьееп ассотрап1ес1 Ьу 
арргорпаГе 5ГгаГед1е5 Го 1 тргоуе реЬадоду апс! 
ГеасЫпд ргасПсе5, ГЬе ргоГе55Юпа1 с)еуе1ортеп1; 
оГ ГеасЬег5, апс! ГЬе ргоу|510п оГ ехсеИепГ 5оГГ\л/аге 
апс! соиг5е\л/аге. ТЫ5 роИсу Ьг1еГ ехр1оге5 Ьо\л/ 
1Ппоуа1;1үе арргоасЬе5 Го ГесЬпо1оду-5иррог1;ес1 
1еагп1пд сап Гги1у епЬапсе еЬисаЬоп. 






ШУТИС-ИИН ОЛОН УЛСЫН ДЭЭД БОЛОВСРОЛ СУДЛАЛЫН төв 


Тус төв энэ хичээлийн жилээс сар бүр дээд боловсролын тулгамдсан асуудлаар "Дээд боловсролын 
бодлогын өөрчлөлт" цувралыг хэвлэж гарган, мөн ШУТИС-ийн веб хуудсаар түгээх болно. Эдгээр 
цуврал нь дээд боловсролын бодлого боловсруулагчид, эрдэмтэн судлаачдад зориулагдсан бөгөөд энэ 
цувралын материалыг ашиглах, өөрсдийн судалгаанд ишлэл татан хэрэглэхийг бүрэн дэмжиж, Сгеа^уе 
Соттопз нээлттэй лицензээр зохиогчийн эрхээ баталгаажуулсан. 



Судалгааны баг 

Доктор, профессор Д.Бадарч 
Доктор, профессор Б.Очирбат 
Доктор, дэд профессор Т.Намнан 
Судлаач Б.Мөнххүж 

Хянан тохиолдуулсан: Б.Очирбат 









































































